en de de it en en en en en da da en en da en en it ko en en io nb en da da da da da da da da en
Pix Bernille - Well-being is common sense
Stud dogs owned by friends
Te story of Bernese Mountain Dogs
Etik og § >
Stambøger og etiske anbefaling
2 kinds of pedigree in Denmark
Racestandard for Berner Sennen
Med RAS for øje
Der knytter sig en lille historie til dette billed.
Som I kan se har Bernille en lille blå snor på.  Historien bag dette er følgende:   Bernille lå som sædvanligt sammen med familien og nød solen foran campingvognen.  Selvom Bernille overhovedet ikke forlod sin plads var der alligevel en af de andre campister der påpegede at Bernille skulle være i snor.  Lovlydige som vi er sørgede vi naturligvis for at Bernille blev bundet.  Vi fandt en bardunsnor og en lille pløk.  Bernille fik snoren i halsbåndet og den anden ende blev sat fast i en lille pløk som vi så satte 1 cm ned i jorden.  Nu var Bernille " bundet" som hun jo skulle være.
På et tidspunkt gik vi begge ind i campingvognen og som sædvanlig skulle Bernille selvfølgelig med os.  Hun nåede kun til døren så kunne hun ikke komme længere - hun var jo "bundet".  Selvom hun sagtens kunne have "flået" pløkken op af jorden gjorde hun det naturligvis ikke.  Så måtte vi jo tage snoren af hende så hun kunne komme ind i campingvognen.  Er hun ikke bare dejlig!!!!!
En anden lille historie om Bernille udspillede sig sidste år.
Vi havde lejet en autocamper for at prøve hvordan det var at bo i et sådant køretøj. Vi havde besluttet at gøre nordkysten af Frankrig på en 5 ugers tur.  Vi havde lovet udlejeren af autocamperen at Bernille skulle være i bur når vi kørte.  Det ville vi naturligvis overholde så vi fandt et af de tidligere bilbure frem til formålet.  Et bur Bernille kendte godt og var glad for at ligge i.  Vi satte buret nederst i autocamperen og var naturligvis spændte på hvordan det ville spænde af at Bernille skulle være i et bur bagerst i autocamperen mens vi var foran.
Dagen for afrejsen oprandt.  Vi gik ind i autocamperen og sagde ikke noget til Bernille om hvor hun skulle være. Hun gik lidt rundt i autocamperen og snusede som en hund jo skal gøre. Efter ca. 15 min. mente vi at nu var det tid til at komme af sted. Vi satte os op i vores sæder i førekabinen og startede motoren.  I samme sekund tøffede Bernille ned i sit bur og lagde sig til rette.
Sådan foregik det på hele turen. Når autocamperen holdt stille kom Bernille frem fra sit bur og skulle naturligvis "snakke" med sine mennesker. Lige så snart vi startede autocamperen tøffede Bernille ned i sit bur. Ikke en eneste gang skulle vi bøvle med at få hende ned i buret. Er det ikke bare fantastisk.
Bernille nød vores 5 ugers ferie. Sammen med familien 24 timer i døgnet. og hver dag et nyt sted med mange gode hundedufte. Masser af lange gåture langs de forskellige strande. Masser af gåture på havbunden når det var ebbe. Jo det var sandelig også en god hundeferie.  Vi havde også en god ferie med mange oplevelser, men vi fandt også ud af at ferie med autocamper var ikke lige os. Så hellere vores egen campingvogn.
Powered by Create your own unique website with customizable templates. Get Started